ai4bharat/Pralekha huggingface dataset:
ریلوے کی وزارت
بھارتی ریلوے نے ۷۶ واں یوم آزادی جوش و خروش کے سا تھ منایا
653 ریلوے اسٹیشنوں پر’’ تقسیم کی دہشت ناکیوں کو یاد کرنے کے دن ‘‘ کے بارے میں تصویروں کی نمائش کی گئی
43.05 فیصد ریلوے ملازمین نے www.harghartiranga.com
پراپنی سیلفی اپ لوڈ کی یا اپنا مقام واضح کیا
بھارتی ریلوے نے جو ش و خروش کے ساتھ 76 واں یوم آزادی منایا ۔ اس موقع پر مختلف پروگراموں کااہتمام کیا گیا، جن میں ریل بھون میں ریلوے کے وزیر عزت مآب جناب اشونی ویشنو کے ذریعہ ترنگا یاترا ، آر پی ایف اہلکاروں کے ذریعہ ترنگابائک ریلی، اور653 ریلوے اسٹیشنوں پر تقسیم کی دہشت ناکیوں کو یاد کرنےکے دن ‘‘ کے بارے میں نمائشوں کا انعقاد وغیرہ شامل ہیں ۔ اس کے علاوہ ریلوے کے عملےکے ارکان میں تقریبا 11.5 لاکھ جھنڈے تقسیم کئے گئے ۔ 43.05 فیصد ملازمین نے www.harghartiranga.com پراپنی سیلفی اپ لوڈکی یا اپنامقام واضح کیا ۔
اس کے علاوہ ممتاز اوراہم ریلوے اسٹیشنوں ، ریلوے کے دفاتر، عمارتوں اورریلوے کالونیوں کو قومی پرچم سے سجایا گیا اور ترنگے کی روشنیوں سے جگمگایا گیا ۔ ریلوے اسٹیشنوں کی اسٹیشن عمارتوں کو ترنگا روشنیوں سے منورکیا گیا تھا ۔ اسکے علاوہ معروف ریلوےپلوں کو بھی قومی پرچم سے سجایا گیا تھا ۔
ماحولیات، جنگلات اور موسمیاتی تبدیلی کی وزارت
ایئر کوالٹی کمیشن نے دلی کے 13 ٹول پلازاؤں میں آر ایف آئی ڈی سسٹم سخت سے نافذ کئے جانے کی اپیل کی
آر ایف آئی ڈی ٹیگ کے بغیر یا ٹیگ میں ناکافی رقم کے بغیر کمرشیل گاڑیوں کو یکم جنوری سے داخلے کی اجازت ن ہیں دی جائے گی
دلی میں داخل ہونے والی گاڑیوں سے ہونے والی آلودگی کو کم کرنے میں مدد کا ایک قدم
نئی دہلی، 29 دسمبر 2020، ریڈیو فریکوئنسی آئڈینٹی فکیشن  سسٹم دلی میں داخل ہونے والی کمرشیل گاڑیوں سے ہونے والی آلودگی پر قابو پانے کے لئے دلی میں 13 ٹول پلازاؤں پر قائم کیا گیا تھا۔ اس 13 ٹو پلازاؤں سے قومی راجدھانی خطہ دلی میں داخل ہونے والی تقریباً 70 فیصد کمرشیل گاڑیاں گزرتی ہیں۔
قومی راجدھانی خطہ دلی اور اس سے متصل علاقوں کے لئے ہوا کی کوالٹی کے بندوبست کے کمیشن کو بتایا گیا تھا کہ دلی کے 13 ٹول پلازاؤں میں 14 اگست 2020 سے آر ایف آئی ڈی پوری طرح نافذ نہیں کیا جارہا ہے اور ایسے آر ایف آئی ڈی ٹیگ کے بغیر یا ٹیگ میں ناکافی رقم والی کمرشیل گاڑیوں کو چھوٹ دی جارہی ہے۔
دلی میں آلودگی کی صورتحال پر غور کرتے ہوئے اور اس حقیقت کو ملحوظ رکھتے ہوئے کہ آلودگی پھیلانے میں کمرشیل گاڑیوں کا اہم رول ہوتا ہے، ساؤتھ دلی میونسپل کارپوریشن  نے یکم جنوری 2021 سے 13 ٹول پلازاؤں پر آر ایف آئی ڈی پر عمل کو یقینی بنانے اور بغیر آر ایف آئی ڈی ٹیگ یا ٹیگ میں ناکافی رقم والی گاڑیوں کے داخلے کی اجازت نہ دینے کی ہدایت جاری کی ہے۔
ایس ڈی ایم سی نے دلی میں داخل ہونے والی کمرشیل گاڑیوں کے ڈرائیوروں کی پریشانی کو کم کرنے کےلئے خاطر خواہ تشہیر اور پیشگی اطلاع کی بھی ہدایت جاری کی ہے۔
۔۔۔۔۔۔۔۔۔۔۔
م ن۔ا گ۔ن ا۔
U-8513
(Visitor Counter : 103
وزارت خزانہ
نئے سرکاری اسٹاک 5.63فیصد،2026'  'حکومت ہند کے فلوٹنگ ریٹ بانڈ 2033'،  سرکاری اسٹاک 6.64فیصد، 2035' اور سرکاری اسٹاک 6.67فیصد، 2050' کی فروخت  کے لئے نیلامی
نئی دہلی۔ 14 جون حکومت ہند نے  قیمت پر مبنی نیلامی کے ذریعہ 11،000 کروڑ روپے  کی مطلع شدہ فروخت کے لیے سرکاری اسٹاک، '5.63فیصد، 2026'  قیمت پر مبنی نیلامی کے ذریعہ 4،000 کروڑ روپے  کی مطلع شدہ رقم کے لئے حکومت ہند کی فلوٹنگ ریٹ بانڈ، 2033 ، قیمت پر مبنی نیلامی کے ذریعہ 10،000 کروڑ روپے  کی ایک مطلع شدہ رقم کے لئےسرکاری سیکوریٹی، 6.64فیصد گورنمنٹ سیکیورٹی ، 2035،  قیمت پر مبنی نیلامی کے ذریعہ 7،000 کروڑ روپے  کی مطلع شدہ رقم کے لئے سرکاری اسٹاک 6.64فیصد 2050 کی فروخت  کا اعلان کیا ہے۔ حکومت ہند کے پاس مذکورہ سیکوریٹی میں سے ہر ایک کے مقابلے 8000 کروڑ روپئے تک کی اضافی خریداری برقرار رکھنے کی گنجائش ہوگی۔ یہ نیلامیاں مختلف قیمت کے طریقہ کار کا استعمال کرتے ہوئے کیا جائے گا۔ اس نیلامی کا انعقاد ریزرو بینک آف انڈیا ، ممبئی آفس ، فورٹ ، ممبئی کے ذریعہ ایک سے زیادہ قیمت کے طریقہ کار کا استعمال کرکے 18 جون 2021  کو کیا جائے گا۔
اسٹاک کی فروخت کی مطلع شدہ رقم کی 5 فیصد تک کی رقم سرکاری نیلامی میں غیر مسابقتی بولی کی سہولت کے لیے اسکیم کے مطابق اہل افراد اور اداروں کو مختص کیا جائے گا۔
نیلامی کے لئے مسابقتی اور غیر مسابقتی دونوں بولیاں 18 جون 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کی جانی چاہئے۔ غیر مسابقتی بولیاں صبح ساڑھے 10 بجے اور 11 بجے کے درمیان کی جانی چاہیے اور مسابقتی بولیاں صبح ساڑھے 10 بجے اور 11 بجے کے درمیان کی جانی چاہیے۔
نیلامی کے نتائج کا اعلان 18 جون 2021  کو کیا جائے گا اور کامیاب بولی دہندگان کے ذریعہ ادائیگی 21 جون 2021  کو ہوگی۔
یہ اسٹاک ریزرو بینک آف انڈیا کے ذریعہ وقتا فوقتا ترمیم شدہ سرکلر نمبر RBI / 2018-19 / 25 مورخہ 24 جولائی ، 2018 کے تحت جاری مرکزی حکومت کی سیکوریٹی میں جاری کردہ لین دین سے متعلق رہنما اصول کے مطابق 'جب جاری کیے جائیں ' کاروبار کے اہل ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5471
(Visitor Counter : 85
وزیراعظم کا دفتر
وزیراعظم نے سونے کا تمغہ جیتنے پر مردوں کی نشانے بازی کی ٹیم کو مبارکباد دی
وزیراعظم جناب نریند رمودی نے ہانگژو میں جاری ایشیائی کھیلوں میں مردوں کی نشانے بازی کی ٹیم، ٹونڈائمن پی آر، کینان چنائی اور زوراور سنگھ سندھو کے ذریعے سونے کا تمغہ جیتنے کے لئے خوشی کا اظہار کیا ہے اور مبارکباد پیش کی ہے۔
ایک سوشل میڈیا پوسٹ میں وزیراعظم نے کہا؛
’’ہمارے نشانے بازوں ٹونڈائمن پی آر، کینان چنائی اور زورآور سنگھ سندھو کاکیا شاندار مظاہرہ ، جنھوں نے ٹریپ-50 شاٹس ٹیم ایونٹ میں بھارت کو پوڈیم کے پہلے پائیدان پر پہنچایا۔ شاباش!سونے کا تمغہ جیتنے کے لئے مبارکباد۔‘‘
وزیراعظم کا دفتر
وزیراعظم نریندرمودی 7مارچ 2020کو جن اوشدھی دیوس پرجن اوشدی پری یوجناکیندروں کے ساتھ بات چیت کریں گے
نئی دہلی،5مارچ :وزیراعظم جناب نریندرمودی نئی دہلی سے ویڈیوکانفرنسنگ کے ذریعہ 7مارچ، 2020کو جن اوشدھی دیوس تقریبات میں حصہ لیں گے ۔ جناب مودی 7پردھان منتری بھارتیہ جن اوشدھی پری یوجنا کیندروں کے ساتھ بات چیت کریں گے ۔ اس اسکیم کی حصولیابیوں کو منانے اسے مزید جہت دینے کے لئے ہندوستان بھرمیں 7مارچ ،کو جن اوشدھی دیوس منانے کی تجویز ہے ۔ وزیراعظم مخصوص اسٹورس میں مستفیدین اور اسٹورمالکان کے ساتھ بات چیت کریں گے ۔ ہرجن اوشدھی آوٹ لیٹ دوردرشن کے ذریعہ وزیراعظم کے پیغام کونشربھی کرے گا۔ مخصوص اسٹورس میں ڈاکٹروں میڈیا کے افراد دواسازوں اور مستفیدین کے ساتھ پینل مذاکرات کابھی اہتمام کیاجائے گا۔ یہ پینل مذاکرات ان دواوں کے بارے میں ہوگا ۔
کیمیکلز اورکھادوں کے مرکزی وزیرجناب ڈی وی سدانندگوڑاوارانسی میں پردھان منتری بھارتیہ جن اوشدھی پری یوجنا کیندرمیں شرکت کریں گے ۔ جہازرانی کے مرکزی وزیرمملکت اور کیمیکلز اورکھادوں کے مرکزی وزیرمملکت جناب من سکھ لکشمن بھائی منڈوایاجموں وکشمیرکے پلوامہ میں پردھان منتری بھارتیہ جن اوشدھی پری یوجنا کیندرمیں شرکت کریں گے ۔
جن اوشدھی کیندردنیا کے سب سے بڑے خوردہ فارما کیندرسمجھے جاتے ہیں جہاں 700اضلاع میں تقریبا 6200آوٹ لیٹس ہیں ۔ 20-2019کے مالی سال میں ان آوٹ لیٹس میں 390کروڑروپے سے زیادہ کی فروخت ہوئی اور عام شہریوں کی لگ بھگ 2200کروڑروپے کی بچت ہوئی ۔ یہ اسکیم پائیداراورمستقل کمائی کے ساتھ خود روزگار کاایک اچھاوسیلہ ہے ۔
صحت اور خاندانی بہبود کی وزارت
صحت کی قومی اتھارٹی  نے ممبئی میں آیوشمان بھارت ڈیجیٹل مشن  پر ریاست کے جوائنٹ ڈائریکٹرز/ڈائریکٹرز کے لیے اورینٹیشن ورکشاپ کا انعقاد کیا
اورینٹیشن ورکشاپ کا دوسرا مرحلہ ریاستی عہدیداروں کو اے بی ڈی ایم کے بنیادی تعمیراتی بلاکس اور مزید مستفید کنندگان کو شامل کرنے کے لیے درکار تعاون کی کوششوں کے بارے میں گہرائی سے معلومات فراہم کرنے کے لیے منعقد کیا جا رہا ہے
نیشنل ہیلتھ اتھارٹی  نے ملک بھر کی مختلف ریاستوں اور مرکز کے زیر انتظام علاقوں کے جوائنٹ ڈائریکٹرز/ڈائریکٹروں کے لیے تین روزہ اورینٹیشن ورکشاپ کا آغاز کیا۔ ورکشاپ آج سے 10 جون 2022 تک کوئٹا سنٹر فار ڈیجیٹل ہیلتھ ، آئی آئی ٹی بمبئی کے اشتراک سے منعقد کی جا رہی ہے۔ این ایچ اے ٹیم آیوشمان بھارت ڈیجیٹل مشن  اسکیم اجزاء اور آگے کے راستہ کے بارے میں گہرائی سے تربیت کرے گی، جو اس کا بنیادی مرکز ہے۔
جاری ورکشاپ میں بہار، گجرات، ہریانہ، جھارکھنڈ، کرناٹک، مدھیہ پردیش، منی پور، پنجاب، تمل ناڈو، تلنگانہ، اتر پردیش اور چندی گڑھ، دادرا اور نگر حویلی اور دمن اور دیو این ایچ اے اور کے سی ڈی ایچ کی ٹیموں کے ساتھ، مرکز کے زیر انتظام علاقوں سمیت مختلف ریاستوں کے تقریباً 50 عہدیداروں نے شرکت کی۔
ورکشاپ کا آغاز ڈاکٹر آر ایس شرما، سی ای او، نیشنل ہیلتھ اتھارٹی کے خطبہ استقبالیہ سے ہوا۔ اس کے بعد سیاق و سباق کی ترتیب ڈاکٹر پروین گیڈم، ایڈیشنل سی ای او اور مشن ڈائریکٹر اے بی ڈی ایم نے کی۔ اے بی ڈی ایم ٹیم کے ڈویژن کے سربراہان اور مضامین کے ماہرین  نے تین دنوں میں، اے بی ڈی ایم کے مختلف بلڈنگ بلاکس یعنی ابھا نمبر ، ابھا ایپ ، ہیلتھ کیئر پروفیشنلز رجسٹری ، ہیلتھ کیئر پروفیشنلز رجسٹری  سہولت رجسٹری ، اے بی ڈی ایم سینڈ باکس، اور یونیفائیڈ ہیلتھ انٹرفیس  پر تفصیلی سیشنز کا منصوبہ بنایا ہے۔ اس کے علاوہ اے بی ڈی ایم پالیسی، قانونی پہلوؤں، معیار کے منظر نامے، ریاست کے نفاذ کے لیے اے بی ڈی ایم ایکشن پلان، اور شکایات کے ازالے کے طریقہ کار پر بھی اجلاس ہوں گے۔
این ایچ اے ٹیم کے علاوہ، صحت کی صنعت کے مختلف ماہرین اور ماہرین تعلیم بھی آئی ٹی پروجیکٹ مینجمنٹ، اے بی ڈی ایم کے لیے ڈیزائن سوچ، ہیلتھ مینجمنٹ انفارمیشن سسٹم، ڈیٹا پرائیویسی، اور ہیلتھ کیئر سسٹمز انجینئرنگ اور سوچ کے بارے میں اپنے علم کا اشتراک کریں گے۔ ریاستی نمائندے نیشنل ڈیجیٹل ہیلتھ مشن  کے نام سے پروجیکٹ کے پائلٹ مرحلے سے اپنے تجربات اور آموزش کو بھی شیئر کریں گے۔ سامعین سے آراء اکٹھا کرنے کے لیے سیشن کا اختتام اوپن ہاؤس اجلاس کے ساتھ کیا جائے گا۔ ورکشاپ اے بی ڈی ایم مربوط صحت کی سہولیات کے دورے کے ساتھ اختتام پذیر ہوگی۔
ورکشاپ کے نتیجے میں ڈیجیٹل ہیلتھ ایکو سسٹم کے فوائد کو ملک کے دور دراز علاقوں تک لے جانے اور معیاری صحت کی دیکھ بھال کو سب کے لیے قابل رسائی بنانے میں مدد ملے گی۔
وزارت دفاع
ایئر فورس اسٹیشن فرید آباد کی کمان کی تبدیلی
گروپ کیپٹن کپل شرما نے 05 جون 23 کو ایئر فورس اسٹیشن فرید آباد میں ایک پروقار تقریب میں گروپ کیپٹن کے ایس گنیش سے اسٹیشن کی کمان سنبھالی۔
گروپ کیپٹن کپل شرما نے دسمبر 1997 میں ہندوستانی فضائیہ کی لاجسٹکس برانچ میں کمیشن حاصل کیا تھا۔ انہوں نے اپنے سروس کیرئیر کے دوران آپریشنل بیسز اور بیس ریپیر ڈپوز میں مختلف عہدوں پر کام کیا ہے۔ انہوں نے اسٹریٹجک مینجمنٹ اور ڈیفنس ایکوزیشن مینجمنٹ کورسز کیے ہیں۔ انہوں نے کالج آف ڈیفنس مینجمنٹ سکندرآباد میں ہائر ڈیفنس مینجمنٹ کورس میں بھی شرکت کی ہے۔ ائیر آفیسر کمانڈنگ اِن چیف اور چیف آف ائیر اسٹاف نے شاندار خدمات پر ان کی تعریف کی ہے۔
ایئر فورس اسٹیشن فرید آباد ویسٹرن ایئر کمانڈ کے لیے ایک اہم لاجسٹکس مرکز ہے۔ یہ ہندوستانی فضائیہ کی مختلف اکائیوں کو قیمتی لاجسٹکس سپورٹ فراہم کرتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-5987
(Visitor Counter : 51
ارضیاتی سائنس کی وزارت
ہندستانی محکمہ موسمیات نے اعلان کیا ہے کہ اسے توقع ہے کہ ملک بھر میں جنوب مغربی مانسون کی موسمی بارش مجموعی طور پر رواں سال  رہے گی۔
مانسونی بارش  پورے ملک میں طویل مدتی اوسط کے حساب سے 101 فیصد ہو سکتی ہے
ہندستانی محکمہ موسمیات  کے موسم کی پیشن گوئی کے قومی مرکز کے مطابق:
ملک بھر میں جنوب مغربی مانسون کی موسمی  بارش غالب امکان ہے کہ معمول پر  رہے گی۔
مقدار کے لحاظ سے پورے ملک میں مانسون کی موسمی  بارش کا امکان متوقع طور پر طویل مدتی اوسط کے حساب سے 101 فیصد رہ سکتی ہے۔ اس میں چار فیصد کم بیشی ہو سکتی ہے۔ پورے ملک میں 1961-2010 کی مدت تک موسمی بارش کا طویل مدتی اوسط 88 سینٹی میٹر ہے۔ جنوب مغربی مانسون کے چار یکساں موسمی بارشوں پر بارش کا امکان عمومی طور پر شمال مغربی ہند  اور جنوبی جزیرہ نما  ہوتا ہے۔ شمال مشرقی ہندوستان  اور وسطی ہندوستان  معمول سے کم اور زیادہ موسمی بارش کا امکان ہے۔ مانسون کے بنیادی خطے میں جو ملک میں زیادہ تر بارش زراعت والے علاقوں پر مشتمل ہے جنوب مغربی مانسون کی موسمی  بارش عام طور پر  ہونے کا امکان ہے۔ توقع کی جاتی ہے کہ مانسون کی موسمی بارش بہتر طور پر تقسیمہوگی  سیزن کے دوران توقع ہے کہ ملک کے بیشتر حصوں میں معمول کے مطابق یا اس سے کچھ زیادہ بارش ہوگی۔ جدید عالمی ماڈل کی پیش گوئی اشارہ کرتی ہے کہ بحر الکاہل میں جاری غیر جانبدار ENSO کے حالات قائم رہیں گے اور مانسون کے موسم میں بحر ہند کے اوپر IOD کے منفی حالات سامنے آ سکتے ہیں۔


برائے مہربانی مقام کی مخصوص پیش گوئی اور انتباہ کے لئے موسم اے پی پی کو ڈاؤن لوڈ کریں، ایگرومیٹ ایڈوائزری کے لئے میگھ دوت ایپ اور بجلی گرنے کی وارننگ کے لئے دامینی ای پی پی ڈاون لوڈ کریں اور ضلع وار وارننگ کیلئے ریاستی ایم سی / آر ایم سی کی ویب سائٹوں سے رجوع کریں کریں۔
ع س-ج
سیریل نمبر 5044
(Visitor Counter : 166
وزیراعظم کا دفتر
تالی کاپہلی مرتبہ سڑک رابطہ قائم ہواہے
وزیراعظم نے 51کلومیٹرطویل یانگتے –تالی روڈ مکمل ہونے پرخوشی کا اظہارکیاہے
وزیراعظم جناب نریندرمودی نے اروناچل پردیش کے کرادادی ضلع میں 51کلومیٹرطویل یانگتے –تالی روڈ کے مکمل ہونے پر اپنی خوشی کا اظہارکیا ہے۔
اروناچل پردیش کے وزیراعلیٰ جناب پیما کھانڈو کی جانب سے مذکورہ 51کلومیٹر طویل یانگتے –تالی روڈ مکمل ہونے کے بارے میں سلسلے وار ٹوئیٹس کے جواب میں وزیراعظم نے ٹوئیٹ کیا:
‘‘یہ دیکھ کر خوشی ہوئی ہے ’’۔
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت ، ایف ایس ایس اے آئی اور این ایف ایس یو نے ضمنی غذاؤں کے لیے جانچ کی سہولیات قائم کرنے کے لیے مفاہمت نامے پر دستخط کیے
نئی دہلی، 15اکتوبر، 2022/ نوجوانوں کے امور اور کھیلوں کی وزارت ، بھارت کی خوراک کی حفاظت اور معیارات کی اتھارٹی ایف ایس ایس اے آئی اور فورنسک علوم کی قومی یونیورسٹی  نے آج ضمنی غذاؤں کے لیے جانچ کی سہولیات قائم کرنے کے مقصد سے ایک مفاہمت نامے پر دستخط کیے۔ دستخط کھیلوں کے محکمے کی سکریٹری محترمہ سجاتا چترویدی، این اے ڈی اے کی ڈائریکٹر جنرل محترمہ ریتو سین اور وزارت ایف ایس ایس اے آئی اور این ایف ایس یو کے دیگر افسران کی موجودگی میں کیےگئے۔
مفاہمت نامے پر دستخط نوجوانوں کے امور اور کھیلوں کی وزارت کے کھیلوں کے امور کے ڈائریکٹر جناب ویمل آنند ایف ایس ایس اے آئی کی ڈائریکٹر محترمہ سوئیٹی بہرا اور این ایف ایس یو کے ایگزیکٹیو رجسٹرار جناب سی ڈی جڈیجا نے کیے۔ آتم نربھر بھارت کے مقصد کو حاصل کرنے کے لیے حکومت کے اقدامات کی جانب یہ ابتدائی قطعی اقدامات میں سے ایک ہے ۔ آئندہ برسوں میں بھارت اس طرح کے جانچ مرکزوں کی دستیابی کے لیے ایک علاقائی لیڈر بن کر ابھرنے کے لیے تیار ہے۔
آج اٹھائے گئے اس اہم قدم کے بارے میں اظہار خیال کرتے ہوئے نوجوانوں کے امور اور کھیلوں کے وزیر جناب انوراگ سنگھ ٹھاکر نے کہا ’’اس مفاہمت نامے سے ضمنی غذاؤں میں موجود ممنوعہ مادوں کی وجہ سےآصاب پر اثر ڈالنے والی نشیلی اشیا کے بارے میں جانکاری دے کر اور بیداری لاکر ایتھلیٹس اور ان کے مددگار عملے کو فائدہ ہوگا۔ یہ مرکز این ایف ایس یو میں قائم کیا جا رہا ہے جس سے نہ صرف ملک میں بلکہ پورے خطے میں بھی متعلقہ فریقین کو مدد ملے گی ۔ یہ قدم آتم نربھر بھارت کی جانب ایک قدم ہے جو وزیراعظم نریندر مودی کے مقاصد میں سے ایک ہے۔ انہوں نے اعتماد ظاہر کیا کہ آج کے اس مفاہمت نامے سے عالمی سطح پر کھیلوں میں اور زیادہ مہارت پیدا کرنےمیں مدد ملے گی۔ ‘‘
حکومت ہند کی طرف سے نشیلی اشیا کے استعمال کی روک تھام کے قومی قانون 2022 کے حال ہی میں لاگو کیے جانے کے عمل میں یہ ایک اہم قدم ہے۔ اس قانون کی خاصیت یہ ہے کہ اس کےتحت غلط مقصد سے لی جانے والی نشیلی دواؤں سے کھلاڑیوں کو بچانے کے لیے ضمنی غذاؤں کے بہترین طور طریقے اختیار کیے جائیں گے ۔
ضمنی غذائیں وہ مادے ہوتےہیں جو غذاؤں میں شامل کیے جاتے ہیں یا صحت کو لاحق ہونے والی پریشانیوں کےجوکھم کو کم کرنے کے لیے لیے جاتے ہیں۔ اس میں وٹامن ، معدنیات، جڑی بوٹیاں، ہاضمہ کرنےوالے مادے، ایمینو ایسڈز یا دیگر غذائی اجزا شامل ہوتے ہیں۔ یہ بہت سی شکلوں میں دستیاب ہوتےہیں جیسے گولیاں ، کیپسولس ، گمیز اور پاؤڈر اس کے علاوہ یہ مادے مشروبات اور اینرجی بار کی شکل میں بھی دستیاب ہوتے ہیں۔
ان ضمنی غذاؤں سے ان ایتھلیٹس کو بھی فائدہ ہوتا ہے جنہیں اپنا وزن بڑھانے کی ضرورت ہوتی ہےیا غذائی کمی کو دور کرنا ہوتا ہے۔
ممنوعہ فہرست انتہائی تفصیلی ہے اور اس میں طبی اور غیر طبی دونوں طرح کے مادے شامل ہیں۔
سٹرک ٹرانسپورٹ اور شاہراہوں کی وزارت
بھارت مالا پریوجنا کے تحت ملٹی – ماڈل لاجسٹک پارکس
بھارت مالا پریوجنا کے تحت 35 ملٹی ماڈل لاجسٹک پارکس کی موجودہ حیثیت کو ضمیمہ-I کے طور پر منسلک کیا گیا ہے۔
سی سی ای اے نے بھارت مالا پریوجنا اسکیم کو منظوری دیتے ہوئے، 34800 کلومیٹر سڑک کی لمبائی کے ساتھ فیز-I کے لیے سرمایہ کاری کے منصوبے کو منظوری دی۔ ایم او آر ٹی ایچ متوازن قومی شاہراہوں/ایکسپریس ویز کی منظوری کے لیے ایک نوٹ تیار کر رہا ہے جو بھارت مالا پریوجنا میں شامل تھے، لیکن فیز-I کے تحت شامل نہیں ہیں۔
ضمیمہ-I
بھارت مالا پریوجنا کے تحت ملٹی ماڈل لاجسٹکس پارکس کے سلسلے میں جناب رمیش بیدھوری کی طرف سے لوک سبھا میں پوچھے گئے غیر ستارہ والے سوال نمبر 2034 برائے 28.07.2022کے حصہ  کے جواب میں حوالہ دیا گیا بیان۔
|
|
نمبرشمار
|
|
مقام
|
|
ریاست
|
|
صورت حال
|
|
1
|
|
,دہلی- این سی آر
|
|
دہلی۔ این سی آر
|
|
پیشگی افادیت کی پیش رفت
|
|
2
|
|
ممبئی
|
|
مہاراشٹر
|
|
افادیت کی پیش رفت
|
|
3
|
|
نارتھ گجرات
|
|
گجرات
|
|
پیشگی افادیت کی پیش رفت
|
|
4
|
|
حیدرآباد
|
|
تلنگانہ
|
|
ڈی پی آر کی پیش رفت
|
|
5
|
|
ساؤتھ گجرات
|
|
گجرات
|
|
ڈی پی آر کی پیش رفت
|
|
6
|
|
ساؤتھ پنجاب
|
|
پنجاب
|
|
ڈی پی آر کی پیش رفت
|
|
7
|
|
مغربی پنجاب
|
|
پنجاب
|
|
پیشگی افادیت کی پیش رفت
|
|
8
|
|
جے پور
|
|
راجستھان
|
|
پیشگی افادیت کی پیش رفت
|
|
9
|
|
بنگلور
|
|
کرناٹک
|
|
ترقی کے کام کے لئے طلب کی گئی بولیاں
|
|
10
|
|
پونے
|
|
مہاراشٹر
|
|
ڈی پی آر کی پیش رفت
|
|
11
|
|
اننت پور
|
|
آندھرا پردیش
|
|
ڈی پی آر کی پیش رفت
|
|
12
|
|
چنئی
|
|
تملناڈو
|
|
ترقی کے کام کے لئے طلب کی گئی بولیاں
|
|
13
|
|
ناگپور
|
|
مہاراشٹر
|
|
ترقی کے کام کے لئے طلب کی گئی بولیاں
|
|
14
|
|
اندور
|
|
مدھیہ پردیش
|
|
ڈی پی آر کی پیشگی پیش رفت
|
|
15
|
|
پٹنہ
|
|
بہارت
|
|
پیشگی افادیت کی پیش رفت
|
|
16
|
|
کولکتہ
|
|
مغربی بنگال
|
|
پیشگی افادیت کی پیش رفت
|
|
17
|
|
امبالہ
|
|
ہریانہ
|
|
پیشگی افادیت کی پیش رفت
|
|
18
|
|
ولساد
|
|
گجرات
|
|
پیشگی افادیت کی پیش رفت
|
|
19
|
|
کوئمبٹور
|
|
تملناڈو
|
|
ڈی پی آر کی پیشگی پیش رفت
|
|
20
|
|
جگت سنگھ پور
|
|
اڈویشہ
|
|
پیشگی افادیت کی پیش رفت
|
|
21
|
|
ناسک
|
|
مہاراشٹر
|
|
پیشگی افادیت کی پیش رفت
|
|
22
|
|
گوہاٹی
|
|
آسام
|
|
زیر تعمیل
|
|
23
|
|
کوٹہ
|
|
راجستھان
|
|
پیشگی افادیت کی پیش رفت
|
|
24
|
|
پناجی
|
|
گوا
|
|
پیشگی افادیت کی پیش رفت
|
|
25
|
|
حصار
|
|
ہریانہ
|
|
پیشگی افادیت کی پیش رفت
|
|
26
|
|
وشا کھا پٹنم
|
|
آندھرا پردیش
|
|
ڈی پی آر کی پیشگی پیش رفت
|
|
27
|
|
بھوپال
|
|
مدھیہ پردیش
|
|
پیشگی افادیت کی پیش رفت
|
|
28
|
|
سندر گڑھ
|
|
اوڈیشہ
|
|
پیشگی افادیت کی پیش رفت
|
|
29
|
|
بھٹنڈہ
|
|
پنجاب
|
|
پیشگی افادیت کی پیش رفت
|
|
30
|
|
سولین
|
|
ہماچل پردیش
|
|
پیشگی افادیت کی پیش رفت
|
|
31
|
|
راجکوٹ
|
|
گجرات
|
|
پیشگی افادیت کی پیش رفت
|
|
32
|
|
راجپور
|
|
چھتیس گڑھ
|
|
پیشگی افادیت کی پیش رفت
|
|
33
|
|
جموں
|
|
جموںو کشمیر
|
|
ڈی پی آر ابتدائی مرحلے میں
|
|
34
|
|
کاندلہ
|
|
گجرات
|
|
پیشگی افادیت کی پیش رفت
|
|
35
|
|
کوچین
|
|
کیرالہ
|
|
پیشگی افادیت کی پیش رفت
مرکزی وزیر برائے روڈ ٹرانسپورٹ اور ہائی ویز جناب نتن گڈکری نے لوک سبھا میں ایک تحریری جواب میں یہ جانکاری دی ۔
صدر جمہوریہ کا سکریٹریٹ
’جن جاتیہ انوسندھان – اسمیتا، استتو ایوم وکاس‘ کے موضوع پر منعقد قومی ورکشاپ کے مندوبین نے صدر جمہوریہ سے ملاقات
’جن جاتیہ انوسندھان – اسمیتا، استتوا ایوم وکاس‘ کے موضوع پر منعقد ایک قومی ورکشاپ کے مندوبین نے آج  کو راشٹرپتی بھون کلچرل سینٹر میں صدر جمہوریہ ہند، محترمہ دروپدی مرمو سے ملاقات کی۔ صدر جمہوریہ نے قومی کمیشن برائے درج فہرست قبائل کے چیئرپرسن جناب ہرش چوہان سے کتاب ’سوتنترتا سنگرام میں جن جاتیہ نائکوں کا یوگدان‘ کی پہلی کاپی بھی حاصل کی۔
تقریب سے خطاب کرتے ہوئے صدر جمہوریہ نے کہا کہ ٹیکنالوجی اور روایات، جدیدیت اور ثقافت کا امتزاج وقت کی اہم ضرورت ہے۔ ہمیں علم کی طاقت سے دنیا کی قیادت کرنے کے لیے تیار رہنا چاہیے۔ قبائلی سماج کے علم کا فروغ اور ترقی ہندوستان کو علم کا سپر پاور بنانے میں اہم کردار ادا کرے گی۔ انہوں نے اس یقین کا اظہار کیا کہ قبائلی معاشرے کے لوگ، مصنفین، محققین، اپنے خیالات، کاموں اور تحقیق سے قبائلی معاشرے کی ترقی میں بیش قیمتی تعاون کریں گے۔
صدر جمہوریہ نے کہا کہ نوجوان ہماری تاریخ اور روایات کو سمجھنے کی ترغیب حاصل کر رہے ہیں۔ انہوں نے یقین کا اظہار کیا کہ وہ ہمارے معاشرے کی تاریخ اور ثقافت کی خصوصیات کے بارے میں تحقیق اور تحریر کی طرف مائل ہوں گے۔ انہوں نے کہا کہ ہندوستان اسی وقت ترقی کرسکتا ہے جب ہمارے نوجوان ہمارے ملک کی شاندار تاریخ کو سمجھیں، ملک اور سماج کی خوشحالی کے خواب دیکھیں اور ان خوابوں کو پورا کرنے کی ہر ممکن کوشش کریں۔
صدر جمہوریہ نے قومی کمیشن برائے درج فہرست قبائل کی بڑی یونیورسٹیوں میں آزادی کا امرت مہوتسو کے حصے کے طور پر آزادی کی جدوجہد، سیمینار وغیرہ میں قبائلی رہنماؤں کے تعاون پر مبنی تصویری نمائشوں سمیت متعدد تقاریب منعقد کرنے کے لیے ان کی تعریف کی۔ انہوں نے کہا کہ یہ تقریبات قبائلی نوجوانوں کو اپنے آباء و اجداد کی قربانیوں اور اپنے معاشرے کی عزت نفس کی عظیم روایت پر فخر کرنے کے قابل بنائیں گی۔
صدر جمہوریہ نے کہا کہ تاریخ بتاتی ہے کہ قبائلی معاشرے نے کبھی غلامی قبول نہیں کی۔ ملک پر کسی بھی حملے کا جواب دینے میں وہ ہمیشہ پیش پیش رہتے تھے۔ ملک بھر میں قبائلی برادریوں کی طرف سے سنتھال، ہل، کول، برسا، بھیل تحریک جیسی کئی بغاوتوں میں جدوجہد اور قربانیاں تمام شہریوں کو متاثر کر سکتی ہیں۔
اس حقیقت کی طرف اشارہ کرتے ہوئے کہ ہمارے ملک میں درج فہرست قبائل کی آبادی 10 کروڑ سے زیادہ ہے، صدر جمہوریہ نے کہا کہ ترقی کے ثمرات ان سبھی تک پہنچنے کو یقینی بنانا اور اس کے ساتھ ساتھ ان کی ثقافتی شناخت کو برقرار رکھنا ہمارے سامنے ایک چیلنج ہے۔ اس کے علاوہ ان کی ترقی کے لیے مباحثوں اور تحقیق میں ان کی شرکت ضروری ہے۔
صدرجمہوریہ نے کہا کہ ’سوتنترتا سنگرام میں جن جاتیہ نائکوں کا یوگدان‘ کتاب کو منظر عام پر لانا ایک اچھا قدم ہے۔ انہوں نے اس یقین کا اظہار کیا کہ اس کتاب کے ذریعے قبائلی برادریوں کی جدوجہد اور قربانیوں کی داستانیں پورے ملک میں پھیلائی جائیں گی۔
الیکٹرانکس اور اطلاعات تکنالوجی کی وزارت
بڑے پیمانے پر الیکٹرانکس مینوفیکچرنگ سے متعلق پی ایل آئی اسکیم میں بااختیار کمیٹی کے ذریعے پہلی تقسیم کو منظوری
گھریلو چیمپئن پیش پیش ہیں: گھریلو زمرہ کے تحت ’پیڈجٹ الیکٹرانکس پرائیویٹ لمیٹڈ‘ نے پی ایل آئی اسکیم کے مطالبات کے مطابق اوّلیت حاصل کی
پیداوار سے منسلک ترغیب  اسکیمیں آتم نربھر بھارت کے وژن کو پورا کرنے کے لیے حکومت کی کوششوں کی بنیاد ہیں۔ اس کا مقصد گھریلو مینوفیکچرنگ کو عالمی سطح پر مسابقتی بنانا اور مینوفیکچرنگ کے شعبے میں گھریلو چیمپئن تیار کرنا ہے۔ اسکیم کے پیچھے کی حکمت عملی الیکٹرانکس مینوفیکچرنگ کو فروغ دینا اور بڑے پیمانے پر سرمایہ کاری کو راغب کرنے کے لیے مالی ترغیب دینا ہے۔
پی ایل آئی اسکیم فار لارج اسکیل الیکٹرانکس مینوفیکچرنگ کو یکم اپریل 2020 کو نوٹیفائی کیا گیا تھا۔ یہ اسکیم موبائل فون اور مخصوص الیکٹرانک آلات سمیت ’ٹارگٹ سیگمنٹ‘ کے تحت تیار کردہ سامان کی خالص اضافی فروخت پر 4 فیصد سے 6 فیصد تک مراعات دیتی ہے۔
اسکیم کے تحت کل مختص رقم 38,645 کروڑ روپے ہے۔ اسکیم کے تحت 16 کمپنیاں ، ، 5 گھریلو کمپنیاں اور مخصوص الیکٹرانک آلات کے تحت 6 کمپنیوں کو منظوری دی گئی ہے۔
پی ایل آئی اسکیم کے پہلے راؤنڈ کی کامیابی کے بعد، پی ایل آئی سکیم کا دوسرا راؤنڈ مخصوص الیکٹرانک آلات کے ٹارگٹ سیگمنٹ کے ساتھ 31.03.2021 تک کھولا گیا، جس نے اہل کمپنیوں کو 4 سال کی مدت کے لئے 5 فیصد سے 3 فیصد تک اضافی فروخت کی ترغیب دی۔ پی ایل آئی سکیم کے دوسرے راؤنڈ کے تحت 16 کمپنیوں کو مجاز اتھارٹی نے منظوری دی تھی۔
پی ایل آئی اسکیم کی مدت میں ایک سال یعنی 2024-25 سے 2025-26 تک توسیع کی گئی ہے۔ اس سلسلے میں نوٹیفکیشن 23.09.2021 کو جاری کیا گیا تھا۔ کل 16 کمپنیوں میں سے 15 کمپنیوں نے توسیع کا انتخاب کیا ہے۔
بااختیار کمیٹی  نے آج اپنی میٹنگ میں میسرز پیڈجٹ الیکٹرانکس پرائیویٹ لمیٹڈ کو پی ایل آئی اسکیم فار لارج اسکیل الیکٹرانکس مینوفیکچرنگ کے تحت 53.28 کروڑ روپے کی پہلی تقسیم کو منظوری دی ہے، جیسا کہ پروجیکٹ مینجمنٹ ایجنسی یعنی میسرز آئی ایف سی آئی لمیٹڈ کے ذریعے سفارش کی گئی ہے۔ پیڈجٹ الیکٹرانک پرائیویٹ لمیٹڈ، ’ڈکسن ٹیکنالوجیز  پرائیویٹ لمیٹڈ‘کا 100 فیصد ذیلی ادارہ ہے۔
الیکٹرانکس اور انفارمیشن ٹکنالوجی کی وزارت اس اسکیم کے دیگر اہل درخواست دہندگان کے ساتھ سال 2021-22 کے لیے ان کی تقسیم کے دعوے دائر کرنے کے لیے آگے بڑھ رہی ہے۔ پی ایل آئی اسکیم فار لارج اسکیل الیکٹرانکس سب سے کامیاب اسکیم کے طور پر ابھری ہے۔ جون 2022 تک، اس اسکیم کی وجہ سے مجموعی طور پر 1,67,770 کروڑ روپے کی پیداوار ہوئی ہے جس میں 65,240 کروڑ روپے کی برآمدات بھی شامل ہیں۔ پی ایل آئی اسکیم نے 28,636 روزگار بھی پیدا کیے ہیں۔ گزشتہ 3 سالوں میں اسمارٹ فونز کی برآمدات میں 139 فیصد کا اضافہ ہوا ہے۔
توقع ہے کہ الیکٹرانکس مینوفیکچرنگ 2025-26 تک بڑھ کر 300 بلین امریکی ڈالر تک پہنچ جائے گی۔ پی ایل آئی جیسی اسکیمیں بھارت کو الیکٹرانکس مینوفیکچرنگ کے لیے ایک مسابقتی منزل بنائے گی اور آتم نربھر بھارت کو فروغ دینے کے علاوہ مزید گھریلو چیمپئن بنانے کا کام کرے گی۔
وزیراعظم کا دفتر
وزیر اعظم اور میانمار کی اسٹیٹ کاونسلر ڈاو آنگ سان سوچی کے درمیان ٹیلی فون پر گفتگو
نئی دہلی: 30 اپریل 2020، وزیر اعظم جناب نریندر مودی نے 30 اپریل 2020 کو جمہوریہ میانمار کی اسٹیٹ کاونسلر ڈاو آنگ سان سوچی کے ساتھ ٹیلیفون پر بات چیت کی۔
دونوں رہنماؤں نے گھریلو اور علاقائی تناظر میں ابھرتے کوویڈ 19 کی صورت حال پر تبادلہ خیال کیا اور ایک دوسرے کو وبائی امراض کے پھیلاؤ پر قابو پانے کے لئے کئے جا رہے اقدامات پر تازہ جانکاری دی۔
ہندوستان کی ’ پڑوسی پہلے‘ کی پالیسی کے ایک اہم ستون کی حیثیت سے میانمار کی اہمیت کی نشاندہی کرتے ہوئے وزیر اعظم مودی نے کووڈ۔ انیس کے صحت اور معاشی اثرات کو کم کرنے کے تئیں میانمار کو ہر ممکن مدد فراہم کرنے کی ہندوستان کی تیاری سے آگاہ کیا۔
وزیر اعظم جناب مودی نے ہندوستان میں موجود میانمار کے شہریوں کے لئے حکومت ہند کی طرف سے ہر ممکن مدد کی یقین دہانی کرائی اور اس کے ساتھ ہی انہوں نے میانمار میں ہندوستانی شہریوں کو میانمار کے حکام کی جانب سے دیئے جانے والے تعاون پر اسٹیٹ کاونسلر کا شکریہ ادا کیا۔
دونوں رہنماؤں نے کوویڈ 19 سے درپیش موجودہ اور مستقبل کے چیلنجوں سے نمٹنے کے لئے رابطے میں رہنے اور مل جل کر کام کرنے پر اتفاق کیا۔

U-2152
(